Na temelju članka 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13 i 3/18), Općinsko vijeće Općine Kloštar Podravski na 25. sjednici održanoj 23. prosinca 2019. godine donijelo je

P R O G R A M

javnih potreba u predškolskom odgoju

na području Općine Kloštar Podravski u 2020. godini

I.

Programom javnih potreba u predškolskom odgoju na području Općine Kloštar Podravski u 2020. godini (u daljnjem tekstu: Program) utvrđuju se javne potrebe i sredstva za financiranje javnih potreba u predškolskom odgoju na području Općine Kloštar Podravski.

II.

Za javne potrebe iz točke I. ovoga Programa u Proračunu Općine Kloštar Podravski za 2020. godinu osiguravaju se sredstva u svoti 643.000,00 kuna i raspoređuju se:

* za sufinanciranje boravka djece u dječjim vrtićima

(Dječji vrtić „Maslačak“ Đurđevac, Dječji vrtić „Potočnica“, Dječji vrtić „Bubamara“ i Dječji vrtić „Igra“ Kloštar Podravski) 550.000,00 kuna,

* za rad igraonice za djecu predškolske dobi od

tri do šest godina u okviru udruge Društvo Naša

djeca Kloštar Podravski 93.000,00 kuna.

III.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2020. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 601-01/19-01/02

URBROJ: 2137/16-19-01

Kloštar Podravski, 23. prosinca 2019.

PREDSJEDNIK:

Antun Karas